CELEX: 32017R1224
Language: bg
Date: 2017-07-06 00:00:00
Title: Регламент (ЕС) 2017/1224 на Комисията от 6 юли 2017 година за изменение на приложение V към Регламент (ЕО) № 1223/2009 на Европейския парламент и на Съвета относно козметичните продукти (Текст от значение за ЕИП. )

7.7.2017   
               
               
                  BG
               
               
                  Официален вестник на Европейския съюз
               
               
                  L 174/16
               
            РЕГЛАМЕНТ (ЕС) 2017/1224 НА КОМИСИЯТА
      от 6 юли 2017 година
      за изменение на приложение V към Регламент (ЕО) № 1223/2009 на Европейския парламент и на Съвета относно козметичните продукти
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 1 от него,
      като има предвид, че:
      
                  (1)
               
               
                  Веществото 2-метил-2Н-изотиазол-3-он, с наименование по Международната номенклатура на козметичните съставки (INCI) methylisothiazolinone и номер по CAS 2682-20-4, понастоящем е разрешено за употреба като консервант в продукти с отмиване при концентрация до 0,01 % тегловно съдържание (100 ppm), като е вписано под номер 57 в приложение V към Регламент (ЕО) № 1223/2009.
               
            
                  (2)
               
               
                  Научният комитет по безопасност на потребителите (НКБП) прие становище относно безопасността на methylisothiazolinone на 15 декември 2015 г. (2) НКБП стигна до заключението, че при продукти с отмиване концентрация до 0,0015 % (15 ppm) methylisothiazolinone се смята за безопасна за потребителя от гледна точка на индуцирането на контактна алергия.
               
            
                  (3)
               
               
                  Предвид това становище на НКБП е важно да се обърне внимание на зачестилите случаи на алергии, индуцирани от methylisothiazolinone, поради което за употребата на това вещество в козметични продукти с отмиване следва да се въведат допълнителни ограничения.
               
            
                  (4)
               
               
                  Поради това Регламент (ЕО) № 1223/2009 следва да бъде съответно изменен.
               
            
                  (5)
               
               
                  На промишлеността следва да се предостави разумен период от време, за да направи необходимите корекции във формулировките на продуктите с оглед на тяхното пускане на пазара и да изтегли от пазара несъответстващите продукти.
               
            
                  (6)
               
               
                  Мерките, предвидени в настоящия регламент, са в съответствие със становището на Постоянния комитет по козметичните продукти,
               
            ПРИЕ НАСТОЯЩИЯ РЕГЛАМЕНТ:
      Член 1
      Приложение V към Регламент (ЕО) № 1223/2009 се изменя в съответствие с приложението към настоящия регламент.
      Член 2
      От 27 януари 2018 г. на пазара на Съюза се пускат само козметични продукти, които отговарят на изискванията на настоящия регламент.
      От 27 април 2018 г. на пазара на Съюза се предоставят само козметични продукти, които отговарят на изискванията на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 6 юли 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 342, 22.12.2009 г., стр. 59.
      
         (2)  SCCS/1557/15 (submission III)
      
         ПРИЛОЖЕНИЕ
         В приложение V към Регламент (ЕО) № 1223/2009 вписване 57 се заменя със следното:
         
            
                        Референтен номер
                     
                     
                        Идентификация на веществото
                     
                     
                        Условия
                     
                     
                        Формулировка на условията за употреба и предупрежденията
                     
                  
                        Химично наименование/INN
                     
                     
                        Общоприето наименование съгласно справочника на съставките
                     
                     
                        CAS номер
                     
                     
                        ЕО номер
                     
                     
                        Вид на продукта, части на тялото
                     
                     
                        Максимална концентрация в готовия за употреба препарат
                     
                     
                        Други
                     
                     
                         
                     
                  
                        а
                     
                     
                        б
                     
                     
                        в
                     
                     
                        г
                     
                     
                        д
                     
                     
                        е
                     
                     
                        ж
                     
                     
                        з
                     
                     
                        и
                     
                  
                        „57
                     
                     
                        2-метил-2Н-изотиазол-3-он
                     
                     
                        Methylisothiazolinone (*1)
                        
                     
                     
                        2682-20-4
                     
                     
                        220-239-6
                     
                     
                        Продукти с отмиване
                     
                     
                        0,0015 %
                     
                     
                         
                     
                     
                         
                     
                  
         
            (*1)  Methylisothiazolinone е регламентиран и във вписване 39 от приложение V в смес с methylchloroisothiazolinone. Двете вписвания са взаимно изключващи се: употребата на сместа от methylchloroisothiazolinone (и) methylisothiazolinone е несъвместима с употребата само на methylisothiazolinone в един и същ продукт.“